section_heading: Životopis
paragraph_text: Rođeni Damaščanin prvonastup u seniorskoj konkurenciji ostvaruje na Arapskom prvenstvu u jordanskom Amanu 2007. godine, gdje osvaja brončano odličje. Kasnije te godine u jordanskom gradu bilo je održano i Azijsko prvenstvo. Na najjačem kontinentalnom natjecanju plasirao se u završnicu, ali je preskočenih 2,10 metara bilo dovoljno tek za 14. mjesto (od njih 16). Godinu je završio osvajanjem bronce na Panarapskim igrama u Kairu.